Վերջին տասնամյակներում մեր բարձրագույն կրթության համակարգը կրել է էական փոփոխություններ, որը պայմանավորված է նախ և առաջ շուկայական տնտեսության անցմամբ, և որպես հետևանք կրթական հաստատությունների և ծրագրերի ձևերի դիվերսիֆիկացիայով` կրթության համակարգում ոչ պետական հատվածի ձևավորմամբ և զարգացմամբ, վճարովի կրթական ծառայությունների աճով: Միաժամանակ` դրա հետ միասին փոխվեցին նաև կրթական հաստատությունների գործունեության կազմակերպատնտեսական հիմքերը: Այսօր բարձրագույն ուսումնական հաստատությունները շուկայական տնտեսության հավասարազոր սուբյեկտներ են, որոնք արտադրում են ինտելեկտուալ արտադրանք, որն էլ իրացվում է կրթական ծառայությունների զարգացող շուկայում: